BEAUTY ดึง “ครูเต้ย” เปิดตัว “ชาวเวอร์ เซรั่ม-บอดี้ เอสเซนส์” หวังโกยยอดขายโตเด่น
BEAUTY เปิดตัวผลิตภัณฑ์ใหม่ “บิวตี้ บุฟเฟต์ ชาวเวอร์ เซรั่ม และ บอดี้ เอสเซนส์” พร้อมพรีเซนเตอร์ “ครูเต้ย อภิวัฒน์” พร้อมลุยแคมเปญ “เฮ็ดอิหยัง กะงามแท้” บุกทุกแพลตฟอร์ม 
BEAUTY เปิดตัวผลิตภัณฑ์ใหม่ “บิวตี้ บุฟเฟต์ ชาวเวอร์ เซรั่ม และ บอดี้ เอสเซนส์” พร้อมพรีเซนเตอร์ “ครูเต้ย อภิวัฒน์” พร้อมลุยแคมเปญ “เฮ็ดอิหยัง กะงามแท้” บุกทุกแพลตฟอร์ม 
24 มี.ค. 2565

ดร.พีระพงษ์ กิติเวชโภคาวัฒน์ ประธานเจ้าหน้าที่บริหาร บริษัท บิวตี้ คอมมูนิตี้ จำกัด (มหาชน) หรือ BEAUTY ผู้ดำเนินธุรกิจจำหน่ายปลีกผลิตภัณฑ์เครื่องสำอางและบำรุงผิวภายใต้แนวคิด Live a Beautiful Life เปิดเผยว่า ตลาดผลิตภัณฑ์ทำความสะอาด-บำรุงผิวกาย อาทิ ครีมอาบน้ำ สบู่และครีมบำรุงผิว ถือเป็นสินค้าในชีวิตประจำวันที่เติบโตอย่างต่อเนื่อง และมีความต้องการสูงจากผู้บริโภคทุกกลุ่มเนื่องจากพฤติกรรมผู้บริโภคทั้งชายและหญิง หันมาใส่ใจสุขอนามัย และการดูแลบุคลิกภาพมากขึ้น
อีกทั้งเทรนด์การนำส่วนผสมต่างๆ มาใช้กับผลิตภัณฑ์กลุ่มทำความสะอาดและบำรุงผิว ยังมีการเปลี่ยนแปลงอยู่เสมอ ส่งผลให้ผู้บริโภคมีการเปลี่ยนแปลง หรือทดลองใช้ผลิตภัณฑ์ใหม่ๆ อย่างต่อเนื่องเช่นกัน
โดย BEAUTY หนึ่งในผู้นำการพัฒนาผลิตภัณฑ์ทำความสะอาดและบำรุงผิวมาตลอด และด้วยแนวคิดแบรนด์ “BEAUTY BUFFET for every beauty เพราะความสวยคือคุณ” จึงได้มองเห็นโอกาสทางการตลาดดังกล่าว และได้ออกผลิตภัณฑ์ใหม่ในกลุ่มทำความสะอาด-บำรุงผิวกาย “บิวตี้ บุฟเฟต์ ชาวเวอร์ เซรั่ม และ บอดี้ เอสเซนส์” เซรั่มอาบน้ำและน้ำตบผิวกาย 2 สูตร ทั้งมัลติวิตามินและวิตามินซี ครั้งแรกของเซรั่มอาบน้ำและน้ำตบผิวกาย เนื้อเจลผสานสารสกัด Multivitamin Complex กับอีกสูตรผสานนาโนวิตามินซี  พร้อมเทคโนโลยี Hyaluron Complex และ Double Moisturizer Lock บำรุงผิวกายให้แลดูกระจ่างใส คืนความชุ่มชื้น ทั้งยังช่วยปรับค่า PH Balance อ่อนโยนต่อผิว ปราศจากแอลกอฮอล์ ซิลิโคนและพาราเบน ผิวสะอาดใส ชุ่มชื้น เนียนเด้งแบบยกกำลัง
พร้อมด้วย “บิวตี้ บุฟเฟต์ วิตามิน ซี ออร่า โซป” สบู่บำรุงผิวจากส้มและมะละกอ อุดมด้วยวิตามินซีช่วยให้ผิวกระจ่างใสอย่างเห็นไดัชัด พร้อมเติมเต็มคุณค่าจากธรรมชาติ ทานาคา ช่วยลดเลือนจุดด่างดำ ว่านหางจระเข้ ไม่ทำให้ผิวแห้งตึง และช่วยบำรุงให้ผิวนุ่มชุ่มชื้น
ทั้งนี้ เพื่อตอบโจทย์ ความสนุก สดชื่น สดใส ของผลิตภัณฑ์และกลุ่มเป้าหมาย “บิวตี้ บุฟเฟต์ ชาวเวอร์ เซรั่ม และ บอดี้ เอสเซนส์” ได้ดึง  ครูเต้ย’ อภิวัฒน์ บุญอเนก นักร้องหนุ่มหน้าใสแดนอีสาน ฉายา #คุณครูหล่อบอกต่อด้วย #นักร้องอินดี้มาแรง 100 ล้านวิว การันตีด้วยรางวัลชนะเลิศจากหลากหลายเวทีประกวด และยอดวิวมหาศาลจากแฟนคลับทั่วประเทศ มาเป็นพรีเซนเตอร์ตัวแทนคนรุ่นใหม่ ใส่ใจสุขภาพผิว ชวนทุกคนสัมผัสประสบการณ์ผิวสะอาด กระจ่างใส นุ่ม ชุ่มชื้น ด้วยคาแรคเตอร์หล่อและขี้เล่น พร้อมความสามารถอย่างล้นเหลือ
ด้าน นายชวรัตน์ ตันติผลานิสงฆ์ ผู้อำนวยการฝ่ายปฏิบัติการขายและการตลาด (ค้าส่ง) กล่าวว่า BEAUTY ได้เตรียมกิจกรรมการตลาดส่งเสริมการขาย โดยในเดือนเมษายนจะเริ่มโปรโมทผลิตภัณฑ์ผ่านทุกแพลตฟอร์ม ซึ่งจะเปิดตัวด้วยแนวคิด “BEAUTY BUFFET  for every beauty เพราะความสวยคือคุณ” ผ่าน แคมเปญ “เฮ็ดอิหยัง กะงามแท้” คำถามในใจของครูเต้ย เมื่อมองสาวงาม แล้วเกิดความสงสัยจนอยากที่จะเข้าไปทำความรู้จัก เซอร์ไพรส์ร้องเพลงจีบสาวผ่านบทเพลงใหม่อย่าง “หลงฮักเจ้า” ซิงเกิลล่าสุดที่กำลังจะเปิดตัวพร้อมมิวสิควิดิโอ ให้เหล่าแฟนคลับของครูเต้ยและบิวตี้ บุฟเฟต์ ได้ติดตามเร็วๆ นี้
สำหรับช่องทางการจัดจำหน่ายของ “ผลิตภัณฑ์เซตอาบน้ำและบำรุงผิวกาย “บิวตี้ บุฟเฟต์ ชาวเวอร์ เซรั่ม และ บอดี้ เอสเซนส์” ทั้ง 2 สูตร มัลติวิตามินและวิตามินซี ขนาด 450 มล. ราคา 195 บาท และ “บิวตี้ บุฟเฟต์ วิตามิน ซี ออร่า โซป” ขนาด 100 กรัม ราคา 49 บาท วางจำหน่ายแล้ววันนี้ที่ ร้าน บิวตี้ บุฟเฟต์ ทั้ง 50 สาขา ห้างสรรพสินค้าชั้นนำและผ่านตัวแทนจำหน่าย 13  รายใหญ่ทั่วประเทศ สู่ร้านค้าชั้นนำทั่วประเทศ


